《题杨氏清福亭》
宋代·冯时行

几年濒江种松竹，郁郁葱葱蔽江曲。
犹有杨侯旧子孙，更结高亭贮寒绿。
东家杀赋印铸金，西家言事腰胯玉。
一樽径醉我不知，不待招呼风月足。
有客胸中抱经济，才高正患功名促。
閒为清福非吾事，乞与此亭作佳目。
主人再拜不敢让，愿作閒人老林麓。
江平酒熟夜收钓，鸭肥稻香朝坦腹。
此时寄语恶长官，勿遣追胥骇僮仆。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。